b'\n_START_ARTICLE_\nLewis (pu\xc5\xa1komitraljez)\n_START_SECTION_\nOpis\n_START_PARAGRAPH_\nRazvil ga je polkovnik Isaac Newton Lewis, pripadnik oboro\xc5\xbeenih sil ZDA na osnovi mitraljeza, ki ga je izumil Samuel McLean, vendar ga v ZDA niso nikdar uporabljali. Cev ima aluminijasto ohi\xc5\xa1je, ki je konstruirano tako, da izpu\xc5\xa1ni plini vsesajo v ohi\xc5\xa1je zrak in tako hladijo oro\xc5\xbeje. _NEWLINE_Te\xc5\xbeak je le pribli\xc5\xbeno 11,8 kg, tako da ga je (za razliko od Vickersovega mitraljeza) lahko nosil in uporabljal samo en vojak. Stal je \xc5\xa1estino cene Vickersovega mitraljeza in je bil med prvo svetovno vojno v mno\xc5\xbei\xc4\x8dni uporabi. _NEWLINE_V drugi svetovni vojni ga je nadome\xc5\xa1\xc4\x8dal mitraljez Bren; po koncu tudi ta ni bil ve\xc4\x8d v uporabi._NEWLINE_Ena od razli\xc4\x8dic je tudi letalski mitraljez. Ta nima kopita, ampak ro\xc4\x8daj s katerim je bilo mitraljez v letalu la\xc5\xbeje usmerjati. Praviloma so se na letalih uporabljali brez aluminijastega ohi\xc5\xa1ja okrog cevi.\n_START_SECTION_\nUporabniki\n_START_PARAGRAPH_\nUporabniki Lewisa razvr\xc5\xa1\xc4\x8deni glede na kaliber oz. naboj:'